Χέρια καθαρά - προφύλαξη απο τον κορωνοϊό: Απο την Κέλλυ Σεραφή στους Παιδικούς και Βρεφονηπιακούς σταθμούς Αγρινίου

Ο Σύλλογος Γονέων και Κηδεμόνων των Παιδικών και Βρεφονηπιακών Σταθμών του Δήμου Αγρινίου, τηρώντας όλα τα μέτρα προστασίας, σε συνεργασία με την 1η Τοπική Μονάδα Υγείας Αγρινίου ολοκλήρωσε  άλλη μια τριήμερη δράση του.

Η Επισκέπτρια Υγείας, Κέλλυ Σεραφή, με ένα διαδραστικό παιχνίδι ενημέρωσε τους μικρούς φίλους για τον τρόπο μετάδοσης των μικροβίων στο χώρο του σχολείου και τους τρόπους προφύλαξης από τον κορωνοϊό, το σωστό πλύσιμο των χεριών μας και τη σωστή εφαρμογή του αντισηπτικού υγρού.

“Μικρά χεράκια άνοιξαν φανταστικές βρύσες, έφτιαξαν φανταστικές μπουρμπουλήθρες με το σαπούνι και μέσα από το παιχνίδι έμαθαν τόσα πολλά χρήσιμα πράγματα για τις διαφορετικές συνθήκες στις οποίες ζούμε τον τελευταίο καιρό.