Σχολεία και κορωνοϊός

Σχολικός Επισκέπτης Υγείας στη περίοδο της πανδημίας covid-19

Με την εξάπλωση του κορωνοϊού COVID-19 καταδεικνύεται ακόμα πιο πολύ η σημαντικότητα του ρόλου των επισκεπτών υγείας στα σχολεία , καθώς απαιτείται μεγαλύτερη προσοχή στην τήρηση κανόνων υγιεινής και προστασίας των παιδιών, του εκπαιδευτικού προσωπικού και κατ’ επέκταση των γονιών και της υπόλοιπης κοινότητας.

Ενδεικτικά κάποια απ’  τα καθήκοντα του σχολικού επισκέπτη υγείας είναι τα εξής:

·         Έλεγχος τήρησης κανόνων υγιεινής.

Προσέχουμε να υπάρχει στο σχολείο διαμορφωμένο φαρμακείο, σαπούνι και χάρτινες πετσέτες μιας χρήσης σε κάθε τουαλέτα, κατάλληλα αντισηπτικά για τα χέρια και για τις επιφάνειες σε κάθε τάξη, ποδοκίνητοι κάδοι στις τουαλέτες στα γραφεία και σε κοινόχρηστους χώρους, έλεγχος και διασφάλιση των κατάλληλων υλικών καθαριότητας, καλός αερισμός αιθουσών, έλεγχος  και διασφάλιση ομαλής λειτουργίας κυλικείων σύμφωνα με τους κανόνες υγιεινής του ΕΟΔΥ κ.ά

·         Αξιολόγηση της υγείας μαθητών και εκπαιδευτικών.

·         Ενημέρωση και πληροφόρηση των γονέων και του εκπαιδευτικού προσωπικού σχετικά με τα νέα μέτρα πρόληψης για τον κορωνοϊό στο σχολείο και την κοινότητα.

·         Απομόνωση και διαχείριση πιθανών κρουσμάτων για την αποφυγή της διασποράς του κορωνοϊού στο σχολείο.

·         Διαμόρφωση πλάνων επείγουσας αντιμετώπισης και προστασίας του σχολείου από πιθανά κρούσματα του κορωνοϊού.

Προτεινόμενες δράσεις:

·         Έλεγχος ΑΔΥΜ όλων των μαθητών του σχολείου για να εξασφαλίσουμε ότι είναι πλήρων εμβολιασμένα για την ηλικία τους και να δούμε αν υπάρχουν πιθανόν προβλήματα υγείας που χρήζουν ιδιαίτερης προσοχής.

·         Ανάρτηση αφισών στο σχολείο που να δείχνουν αναλυτικά τα μέτρα πρόληψης.

·         Δημιουργία έγκυρων εντύπων ενημέρωσης για τον κορωνοϊό με πρόσβαση για τον καθένα.

·         Δημιουργία κατάλληλου χώρου υποδοχής πιθανών κρουσμάτων για την πιθανή απομόνωση και αντιμετώπιση αυτών.

·         Ανάρτηση σε εμφανές σημείο τηλεφώνων ΕΟΔΥ σε περίπτωση κρούσματος.

·         Παρουσίαση σε κάθε τάξη σχετικά με τη χρήση μάσκας, επίδειξη τεχνικής πλυσίματος χεριών και ενημέρωση για όλα τα υπόλοιπα μέτρα πρόληψης. (Επισυνάπτεται παρακάτω: Προσαρμόστε τη παρουσίαση ανάλογα τη τάξη- χρησιμοποιείστε σχετικά βίντεο, βιωματικά παιχνίδια κτλ )

·         Τέλος εφόσον συμφωνηθεί απ’ το σύλλογο διδασκόντων-καθώς ο ΕΟΔΥ δεν το περιλαμβάνει στις υποχρεώσεις του σχολείου-συνίσταται καθημερινή θερμομέτρηση κατά την είσοδο των μαθητών και των εκπαιδευτικών στο σχολείο.

PΠΑΡΟΥΣΙΑΣΗ powerpoint

Καλή Σχολική Χρονιά με Υγεία!

Λαγουδάκη Ειρήνη (Σχολική Επισκέπτρια Υγείας)