Έναρξη λειτουργίας Κέντρου Πρόληψης και Φροντίδας για κλιμακτήριο-εμμηνόπαυση στο Κέντρο Υγείας Ηρακλείου

Στο πλαίσιο αναβάθμισης των παρεχόμενων υπηρεσιών σε λειτουργία έχει τεθεί στο Κ.Υ. Ηρακλείου της 7ης ΥΠΕ Κρήτης, Κέντρο Πρόληψης και Φροντίδας για κλιμακτήριο-εμμηνόπαυση.

Η δημιουργία του εξειδικευμένου Κέντρου πρόληψης και φροντίδας κλιμακτηρίου-εμμηνόπαυσης σε επίπεδο Πρωτοβάθμιας Φροντίδας είναι κομβικής σημασίας για την πρόληψη και την αντιμετώπιση των συνεπειών ενός χρονικού ορόσημου στην Υγεία της Γυναίκας που συχνά σηματοδοτεί  την έναρξη  μιας σειράς μακροχρόνιων παθήσεων.

Οι παρεχόμενες υπηρεσίες του περιλαμβάνουν: Προγραμματισμένες ενημερώσεις για τα συμπτώματα και τις παθήσεις που σχετίζονται με την εμμηνόπαυση, Κλινικό και εργαστηριακό έλεγχο για την εκτίμηση του ατομικού κινδύνου της κάθε γυναίκας για τα νοσήματα αυτά, Ηλεκτρονικό φάκελο με το ιατρικό ιστορικό της κάθε γυναίκας, προσβάσιμο από όλους τους εμπλεκόμενους επαγγελματίες, με σκοπό τη μακροχρόνια συντονισμένη παρακολούθησή της κάθε γυναίκας

Το Κέντρο Πρόληψης και Φροντίδας για κλιμακτήριο-εμμηνόπαυση του Κ.Υ. Ηρακλείου απαρτίζεται από τους/τις: Νικολάου Μαρίνο, Γυναικολόγο MD, PhD, Επιμελητή Ά στη Γυναικολογική-Μαιευτική Κλινική του Γ.Ν. Αγ. Νικολάου

και επιστημονικό συνεργάτη του Κ.Υ. Ηρακλείου επί σειρά ετών, Ανδρουλάκη Ρουμπία, Παπαγιαννάκη Αντιόπη και Καλαϊτζή Μαρία, Μαίες του Τμήματος Μαιών του Κ.Υ. Ηρακλείου, Τσουμάνη Ναταλία, Διαιτολόγο-Διατροφολόγο του πιλοτικού Διαιτολογικού-Διατροφολογικού Γραφείου του Κ.Υ. Ηρακλείου, Αντωνακόπουλο Νίκο, Ορθοπεδικό του Ορθοπεδικού Ιατρείου του Κ.Υ. Ηρακλείου, Κουτεντάκη Μαρία, Καρδιολόγο του Καρδιολογικού Ιατρείου του Κ.Υ. Ηρακλείου

Οι ενδιαφερόμενες γυναίκες που επιθυμούν να κάνουν χρήση των υπηρεσιών του Κέντρου Πρόληψης και Φροντίδας για κλιμακτήριο-εμμηνόπαυση του Κ.Υ. Ηρακλείου, μπορούν να επικοινωνήσουν στα τηλέφωνα: 2810-719288 και 2810-719160 κατά τις εργάσιμες μέρες και ώρες.