Εμβολιασμοί σε Ρομά απο τις Ε.Υ Βαϊα Μπιμπίκου και Ευδοξία Βαϊτση

Το Παράρτημα Ρομά του Κέντρου Κοινότητας της Δ/νσης Κοινωνικής Προστασίας, Παιδείας και Πολιτισμού του Δήμου Καρδίτσας συνεχίζει τη συνεργασία του με το Γενικό Νοσοκομείο Καρδίτσας στηρίζοντας δράσεις εμβολιασμού παιδιών Ρομά εντός του οικισμού “Μαύρικα” του Δήμου Καρδίτσας, θέλοντας να ευαισθητοποιήσει την κοινότητα αναφορικά με την σπουδαιότητα του εμβολιασμού και την πρόληψη νοσημάτων.

Ειδικότερα, την Δευτέρα 6 Ιουλίου 2020, με πρωτοβουλία της Διευθύντριας της Παιδιατρικής κλινικής, κας Χρ. Μπάρκα, κλιμάκιο παιδιάτρων και επισκεπτριών υγείας του Γενικού Νοσοκομείου Καρδίτσας επισκέφθηκαν τη δομή του Παραρτήματος Ρομά εντός του οικισμού, όπου πραγματοποιήθηκε παιδιατρική εξέταση και εμβολιασμός για την προστασίας, κατά της ανεμευλογιάς σε παιδιά ηλικίας 1 έως 10 ετών .
Στη παρέμβαση συμμετείχαν:

Γενικό Νοσοκομείου Καρδίτσας: κος Κουτσόπουλος Χρήστος Παιδίατρος, κα Τουμαγγέλοβα-Πουλτσάκη Τατιάνα Παιδίατρος, κος Κοντός Νικόλαος Ειδικευόμενος Παιδιατρικής, κα Αγγέλη Ευαγγελία Ειδικευόμενη Παιδιατρικής, κα Μπιμπίκου Βαϊα Επισκέπτρια Υγείας, κα Βαϊτση Ευδοξία Επισκέπτρια Υγείας.

Παράρτημα Ρομά Κέντρου Κοινότητας Δήμου Καρδίτσας: κα Βασίλογλου Βασιλική Κοινωνιολόγος, κα Αμπαντζή Μάρθα Παιδαγωγός Διαπολιτισμικής, κα Λούκα Βασιλική Νοσηλεύτρια, κος Μπαντής Γεώργιος Διαμεσολαβητής.
Το Κέντρο Κοινότητας με Παράρτημα Ρομά του Δήμου Καρδίτσας χρηματοδοτείται από το Ευρωπαϊκό Κοινωνικό Ταμείο στο πλαίσιο του Περιφερειακού Επιχειρησιακού Προγράμματος Θεσσαλίας 2014-2020.

ΥΠΕΥΘΥΝΗ ΠΡΑΞΗΣ
ΠΕΤΣΑ ΑΘΗΝΑ