Αγωγή Υγείας για τη στοματική υγιεινή απο τις Ε.Υ Τζάτσου Μαριάνθη και Δέλλια Αφεντία

Η ευαισθητοποίηση και εκπαίδευση των παιδιών προσχολικής ηλικίας σε θέματα αγωγής υγείας αποτελεί ένα από τους στόχους των δράσεων στο Νηπιαγωγείο.

Προς αυτή την κατεύθυνση στο 2ο Νηπιαγωγείο Τυρνάβου αναπτύχθηκε το ολοκληρωμένο πρόγραμμα για την Πρόληψη και Αγωγή Στοματικής Υγείας, «Δόντια γερά – όμορφα χαμόγελα». Τα νήπια μέσα από ένα πλήθος δραστηριοτήτων ενημερώθηκαν και ευαισθητοποιήθηκαν πάνω σε θέματα στοματικής υγείας και υγιεινής, αλλά και σωστής διατροφής με σκοπό την προάσπιση της στοματικής υγείας.

Το πρόγραμμα έκλεισε με ενημέρωση τόσο των νηπίων αλλά και των γονέων τους, στο χώρο του Νηπιαγωγείου αλλά και με πλούσιο εκπαιδευτικό υλικό και παιχνίδια πάνω στην εν λόγω θεματική,  από τις Επισκέπτριες Υγείας του Κ.Υ. Τυρνάβου, κυρίες Τζάτσου Μαριάνθη και Δέλλια Αφεντία.